**Κόνιτσα 08/02/2021**

**ΔΕΛΤΙΟ ΤΥΠΟΥ**

**Δήμος Κόνιτσας: Συνάντηση με την Κινητή Μονάδα Περιφέρειας Ηπείρου.**

Την Πέμπτη 4 Φεβρουαρίου 2021 πραγματοποιήθηκε συνάντηση στον χώρο του Δημαρχείου Κόνιτσας, μεταξύ του Δημάρχου, του Αντιδημάρχου Πολιτισμού και Τουρισμού και του Προέδρου ΚΕ.Π.Α.Π.Α. με το προσωπικό της Κινητής Μονάδας του ΚΕ.Θ.Ε.Α. ΗΠΕΙΡΟΣ.

Στο πλαίσιο της συνάντησης συζητήθηκε η μελλοντική συνεργασία μεταξύ των Φορέων για την αντιμετώπιση των αναγκών της τοπικής κοινωνίας που σχετίζονται με ζητήματα εξαρτήσεων από νόμιμες και παράνομες ουσίες, καθώς και από τζόγο και προβληματική χρήση διαδικτύου.

Μέσω της συνεργασίας του Δήμου Κόνιτσας με την Κινητή Μονάδα θα είναι πλέον ευκολότερη η πρόσβαση των ατόμων που αντιμετωπίζουν ζητήματα εξάρτησης στις υπηρεσίες του ΚΕ.Θ.Ε.Α.

Κοινό μας στόχο αποτελούν οι δράσεις ενημέρωσης και ευαισθητοποίησης της τοπικής κοινότητας, μέσω της σύμπραξης των υπηρεσιών του Δήμου Κόνιτσας και του ΚΕ.Θ.Ε.Α., αλλά και μέσω πολιτιστικών δρώμενων.

Ο Δήμαρχος ευχαριστεί το προσωπικό της Κινητής Μονάδας του ΚΕΘΕΑ για τη συνεργασία.

Από το Γραφείο Δημάρχου